NELJANDA KOOSSEISU

OTSUS

Haapsalu,			29. aprill 2005 nr 183

Vara võõrandamine 
(Kalda tn 3-2, Haapsalu)

Arvestades üürniku, OÜ Puistre, avaldust 10.03.2005, AS Vestman Kinnisvara äriruumide hindamise akti nr 082-04 ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Müüa äriruumi üürilepinguga koormatud korteriomand:
-	kinnistu registriosa number 19696;
-	katastriüksuse aadress Kalda tn 3 korter nr 2, Haapsalu linn, Läänemaa;
-	katastriüksuse number 18301:006:0014;
-	katastriüksuse pindala 1667 m2;
-	maasihtotstarve väikeelamu- ja ärimaa;
-	maa maksustamishind 45 200 krooni;
-	1263/5400mõttelist osa maatükist, mis ei ole ühegi korteriomandi reaalosa;
-	mitteeluruumi reaalosa üldpinnaga 126,3 m2;
müüa hinnaga 100 000 Eesti krooni Osaühingule Puistre (registrinumber 10842065, asukoha aadress Akadeemia tee 27, 12618 Tallinn).

2.	Korteriomandi ostuhind Eesti kroonides tuleb punktis 1 nimetatud ostjal tasuda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksab korteriomandi Ostja.

4.	Korteriomandi müügi korraldajaks määrata Haapsalu Linnavalitsus ja volitada linna nimel ostu-müügilepingutele alla kirjutama linnapea Teet Kallasvee.

5.	Linnavolikogu kantseleil teha otsus teatavaks OÜ-le Puistre (Akadeemia tee 27, 12618 Tallinn), otsuse koopia väljastamisega posti teel tähtkirjaga.

6.	Otsus jõustub Ostjale teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees